578 
E. CSÍKI 
8 . Dapsa (Phylira) Fodori n. sp. 
Oblongo-ovalis, convexa, pilis flavescentibus adpressis parce vestita, 
rufa, elytris extus pone medium et apice limbo nigro ornatis, ita 
ut picturae hae nigrae elytrorum duorum coniunctim figuram ferri 
equini mentiunt. Capite transversim quadrato, punctato, sutura trans¬ 
versa clypeo-frontali semicirculari, labro antice ' subsinuato. Antennis 
longis, gracilibus et dimidio corporis brevioribus, articulo tertio articulis 
quarto et quinto simul sumptis æquilongo, articulo ultimo obovato. 
Pronoto longitudine fere sesquialter latiore, convexo, subtilissime coriaceo 
et dense punctato, margine antico subrecto, angulis anticis rotundato- 
obtusis, lateribus subtiliter crenulatis (crenulis his sat remotis), antice 
rotundatis, postice, a triente antico incepto, subsinuato-angustatis, angulis 
posticis rectis, sulcis basalibus brevibus, haud profundis. Scutello ovali, 
transverso. Elytris oblongo-ovalibus, convexis, subtilissime coriaceis et 
dense punctatis, stria suturali nulla, sutura apicem versus profunda. 
Pedibus ut in congenericis, tibiis anticis intus haud spinosis. Long. 4 mm. 
Hungária centralis: Mária-Besnyő (Dr. J. Fodor). 
D. limbatae Motsch. et nigripenni Reitt. e Caucaso affinis ; sed 
colore iám faciliter distinguenda. A D. Horváthi Csíki (stria suturali nulla) 
et pallescente Mars, (stria suturali usque ad medium elytrorum bene 
explicata) differt: colore, marginibus lateralibus pronoti postice sinuatis 
et sulcis basalibus huius brevioribus. Ab omnibus ceteris speciebus sub- 
generis Phylirae 1 differt : pronoto antice subrecto, haud emarginato. 
1 Dctpxam syriacam Pic (L’Échange, 1902, p. 33) e Syria (Beyruth) a D. inor¬ 
nata Gorh. (e Palaestina) separare non potui, quapropter species has duas in 
unam coniungendas esse censeo. 
